གསུང༌། གསར།
དུ་བཤད་པ་ལྟར། སློབ་དཔོན་གྱི་ལྕེ་རྟ་མགྲིན་ཡབ་ཡུམ་རོལ་བའི་བྱང་སེམས་ཀྱིས་ཕབ་བྲན་པར་བསམ་ལ། སྔགས་རྒྱས་ཛ་གད་ཀྱི་ཁ་ཕྲུ་བཏབ་ལ་བདུད་རྩིར་སྤེལ་བ་དཀྱིལ་
འཁོར་གྱི་ཤར་ལྷོའམ། བྱང་ཤར་དུ་ཞིང་ལྤགས་ཀྱི་གདན་ལ་བཀོད་དེ་སྔགས་རྒྱས་ལྷག་མགྲོན་བཀུག་ནས་མཆོད་ཅིང་ཕྲིན་ལས་བཅོལ་བ་སོགས་ཆོ་ག་རང་རང་གི་གཞུང་
ལྟར་ལ། ཆད་ཐོ་ལ་ཕྱི་ལྟར་གཏོར་མ་ངོ་བོ་དགྲ་བགེགས་ཀྱི་ཤ་ཁྲག་རུས་གསུམ་རྣམ་པ་ཡེ་ཤེས་ཀྱི་བདུད་རྩིར་སྔགས་རྒྱས་སྦྱངས་སྤེལ་བསྒྱུར་བས། དམ་ཅན་ཆོས་སྐྱོངས་
རྣམས་ལ་སྔོན་གྱི་ཐ་ཚིག་བསྒྲགས་ཅིང་ཕྲིན་ལས་བཅོལ་ནས་འབུལ་བ་ཡིན་ཏེ། དེ་ལ་མཁྱེན་བརྩེའི་ལྷས། ཆད་ཅེས་པ་ནི་སྔོན་ནས་ཁས་བླངས་པའི་དོན་དང༌། ཐོ་ཞེས་པ་ནི་
ལས་འདི་ཙམ་ཞིག་གྱིས་འདི་ཙམ་ཞིག་མ་བྱེད། ཅེས་བླང་དོར་གྱི་སྒོ་ནས་མཚམས་བཟུང་བ་སྔོན་དཔལ་ཆེན་པོ་ནས་རིམ་བཞིན་དུ་བརྒྱུད་དེ། གྲུབ་པའི་རིག་འཛིན་རྣམས་
ཀྱི་སྤྱན་སྔར་ཁས་བླངས་པའི་ཐ་ཚིག་རྣམས་རིམ་པར་དྲན་གསོས་བཏབ་ནས་བསྒྲགས་པ་སྟེ། དེས་ནི་སྔོན་གྱི་དམ་བཅའ་དང་བྲོ་བོར་བ་དག་དྲན་ནས་ལས་ལ་མྱུར་དུ་འཇུག་
480

བཅུ་བཞི་
ཐུན།
༄༅། །པའི་དགོས་པ་ཡོད་པ་དང༌། དེས་ན་སངས་རྒྱས་སྲས་བཅས་རྣམས་ཀྱི་སློབ་ལམ་གྱི་ཐུགས་བསྐྱེད་དམ་བཅའི་ཐུགས་དམ་རྒྱུད་བསྐུལ་དང༌། སྲུང་མ་འདི་དག་
ཀྱང་དཔལ་ཆེན་པོའི་སྤྲུལ་བ་འཇིག་རྟེན་པའི་ཟོལ་དུ་བསྟན་པར་ཟད་པས་ན། དམ་ལ་བཞག་པའི་དུས་ཀྱི་ཁས་བླང་ཙམ་དུ་ཡང་མ་ཟད་དོ་སྙམ་པའི་བློ་གཟོ་དགོས་དོན། ཐོས་
གྲོལ་སོགས་ལས། མ་བཅོས་རང་ཤར་རང་དམ་བཅས་པ་ལྟར། ཞེས་པའི་ཚིག་སྒྲོམ་དག་ལས་གོ་རྒྱུ་ཆེན་པོ་ཡོད་པས་སོ། །བརྟན་མ་ལ་ཆད་ཐོའི་བཤལ་ཆུས་བྲན་པའང༌།
ཆོས་སྐྱོང་ཡིན་པ་ལ་དབྱེ་བ་མེད་པས་ཕྱི་ནང་དམ་བསྲེའང་ཡིན་སྙམ་ཏེ། ཁྱད་པར་བརྟན་གཏོར་མེད་པའི་ཆད་ཐོའི་ཆུ་དང༌། སྨན་ཕུད་འབྲུ་གསུམ་གྱིས་བདུད་རྩིར་བརླབས་
པ་ཡིན་པའི་དོན་དུ་འཇིགས་གླིང་གིས་གསུངས་སོ། །མཆོད་ཡུལ་མགྲོན་ཐབས་སུ་བཀུགས་པར་གསུངས་ཀྱང༌། ཚོགས་བསྐང་ཀུན་དེ་ལྟར་བཤད་ཚུལ་ཀྱང་ཡོད་པས་མི་
འགལ་ལོ། །ནང་ལྟར་མཆོད་ཡུལ་ནི། ལྷག་གཏོར་བརྟན་གསུམ་གྱི་ལྷ་དེ་དག་ཀྱང༌། དུང་ཁང་ཀླད་དཀྲིས་ཀྱི་ཕྱི་རོལ་དུ་དབང་ཕྱུག་ཉེར་བརྒྱད་ཡོད་པར་རབ་འབྱམས་དང་
481
বা

གཏེར་ ནམ་འཇིགས་གསུང་༌། གསར།
ཀློང་གསལ་སོགས་ནས་གསུངས། སྤྱི་བོའི་རྩ་ཕྲན་ཏུ་ལྷ་གནས་ཀྱི་རྨི་སྣང་འཆར་བའི་རྩལ་ཡོད་པར་འཇམ་དཔལ་རྩ་རྒྱུད་ལས་གསུངས་པ་དང༌། བརྟན་མ་ནི་ལྟེ་བའི་ཁྱིམ་
གྱི་རྩ་ཆེན་བཅུ་གཉིས་ཀྱི་སྨིན་སོ་རྩ་ཕྲན་ལུས་ལ་གླིང་བཞི་བྱེ་བ་ཕྲག་བརྒྱའི་བཀོད་པ་ཚང་བར་དུས་འཁོར་སོགས་ནས་བཤད་པའི་ཚིཊ་ཆེན་བཅུ་གཉིས་སོགས་རྩ་ཡང་ཕྲན་
དང་བཅས་པ་ཐམས་ཅད་དུ་ཆ་ཤས་ཀྱི་རླུང་ཐིག་གིས་གདལ་བས་བརྟན་མའི་སྤྲུལ་གཞི་དང༌། སྤྲུལ་བ་ཡང་སྤྲུལ་གྱི་ཚུལ་ཕྱོགས་གཅིག་ཏུ་མ་ཆད་པའི་ཡུལ་དེ་དག་ལ་མཆོད་
ཚུལ༑ སྲོག་རྩོལ་དང་གཏུམ་མོ་དཔྱིད་ཐིག་གིས་ཚོགས་འཁོར་ཁྲེམ་པས་དགའ་བ་བཅུ་དྲུག སྙིང་རྗེ་བཅུ་དྲུག སྟོང་ཉིད་བཅུ་དྲུག་གི་བདེ་སྟོང་གི་རྩ་རླུང་ཐིག་ལེ་མ་དག་པའི་
མདུད་གྲོལ་འགྲོས་ཐིམ་གྱིས་གཙུག་ཏོར་དཀར་པོ་ཡིད་ནང་དུ་ཚུད་པར་བྱ་བ་ཁོ་ནའོ། །གསང་བ་ལྟར་ན། འོད་གསལ་སྣང་སྟོང་གི་ལམ་ལ་མཉམ་པར་བཞག་པ་ཉིད་ནི།
སེམས་དཔའི་ཁྱེའུ་ལྔའི་མཆོད་པ་བླང་བའི་གཙོ་བོས་རིག་པའི་ཡེ་ཤེས་ལ་མཆོད་པ་འབུལ་བའི་ཚུལ་ལོ། །དེ་ནི་ཤིན་ཏུ་གསང་བའི་གནས་ཡིན་པས་གཞན་དུ་བཤད་པ་སྟེ།
482

ཐུན།
༄༅། །ཉི་ཟླའི་སྙིང་པོའི་རྒྱུད་ལས། མཆོད་རྫས་གཟུགས་སྒྲ་དྲི་རོ་རེག །སེམས་དཔའི་ཁྱེའུ་ལྔས་བླངས་ནས། །རིག་བྱེད་གཉིས་མེད་ངང་དུ་ཐིམ། རྒྱ་མཚོ་ཆུ་བོའི་འཕྲོ་
འདུ་བཞིན། །མཆོད་པ་རྒྱུན་མི་འཆད་པའོ། །ཞེས་དང༌། ལྟ་བའི་སྙིང་པོའི་རྒྱུད་ལས། བདེ་ཆེན་གཉིས་མེད་ངོ་བོ་ལ། །ལྷག་མའི་མཆོད་པ་དེ་ལ་རྫོགས། །ཞེས་དང༌། ཆད་
བརྟན་གཉིས་ལ། དེ་ཉིད་ལས། མི་བཟུང་ཡེ་ཤེས་ཆེན་པོ་ལ། །གཏོར་མ་མཆོད་པ་དེ་ལ་རྫོགས། །ཞེས་པ་དག་གི་ལྟར་རོ། །བཞི་པ་དགོས་པ་ལ། དག་རྫོགས་སྨིན་གསུམ་
གྱི་དབྱིངས་སྤྱིར་འཇལ་བ། དངོས་དོན་བྱེ་བྲག་ཏུ་བཤད་པ། སྦྱོར་ཚུལ་འགལ་མེད་དུ་དྲིལ་བ། དགོངས་ཀློང་གིས་མཇུག་བསྡུ་བའོ། །དང་པོ་ལ། བསྟན་བཤད་གཉིས་ལས།
དང་པོ་ནི། བསྐྱེད་རིམ་སྤྱིའི་དག་རྫོགས་གྱི་ཚུལ་དུ་བཤད་ན། མར་འཁོར་བའི་དུས་ཀྱི་ལུས་ངག་ཡིད་གསུམ་གྱི་བག་ཆགས་དག༵་པར་བྱེད། ཡར་སངས་རྒྱས་ཀྱི་གནས་སྐབས་
སུ་སྐུ་གསུང་ཐུགས་ཀྱི་གསང་བ་བསམ་གྱིས་མི་ཁྱབ་དང༌། སྐུ་རྣམ་པ་ཐམས་ཅད་པ་གང་ལ་གང་འདུལ་དུ་སྣང་བའི་འབྲས་བུ་གཞི་ལ་རྫོགས། བར་ལམ་གྱི་གནས་སྐབས་ན།
483
বা

གཏེར་ ནམ་འཇིགས་གསུང་༌། གསར།
རྩ་རླུང་སེམས་གསུམ་ལྷ་སྔགས་ཆོས་ཉིད་དུ་འཕོ་བའི་རྫོགས་རིམ་གྱི་སྨིན་བྱེད་དུ་འགྲོ་བའོ། །གཉིས་པ་ནི། འཁོར་བའི་གནས་ཚུལ་མྱང་འདས་ཡིན་པའི་གནད་ཀྱིས་ན།
དབྱེར་མེད་རོ་མཉམ་གཞིའི་ཨེ་ཝཾ་མམ། དབྱིངས་ཡེ་ཟུང་འཇུག་གི་ངོ་བོ་དང་རང་རྩལ་རོལ་བའི་ཆོ་འཕྲུལ་དུ་ཡེ་ནས་སངས་རྒྱས་བའི་སྣང་ཆ་སྐུའི་སྒྱུ་འཕྲུལ་དྲྭ་བ་ཅིར་ཡང་
བསྒྱུར་བ་ཉིད་ནི་སྦྱངས་གཞིའམ། འབྲས་བུ་གཞི་ལ་རྫོགས་པའི་ཐ་སྙད་ཀྱིས་བརྗོད་ཀྱང་མི་འགལ་ཏེ་གཞི་ཇི་བཞིན་པར་མངོན་གྱུར་ལ་འབྲས་བུར་བརྗོད་པའི་ཕྱིར་རོ། །
སྦྱངས་བྱའམ་དག་བྱ་ནི། འཁྲུལ་བ་བརྟག་པའི་གཞི་ཞེས་མྱང་འདས་སུ་སྣང་བའི་ལྷ་དང་འོད་གསལ་དེ་དག འཁོར་བའི་ཕུང་ཁམས་སྐྱེ་མཆེད་དུ་སྣང་ཞིང༌། ཞེན་པའི་སྒྲིབ་
པ་ཕྲ་རགས་ཐམས་ཅད་ཡིན་ལ། དག་བྱེད་དམ་སྦྱོངས་བྱེད་ནི། ཕྱི་ནང་གསང་བ་ཡང་གསང་གི་རྡོ་རྗེའི་རྣལ་འབྱོར་གྱི་ལམ་ཡིན་ནོ། །དེ་ཉམས་སུ་བླང་བའི་བྱེད་ལས་ཀྱིས་
གྲུབ་བའི་མཐའ་ནི། འཁྲུལ་བ་དག༵་པ་ལ་བྱ་སྟེ་དེ་ཡང་བླ་མེད་ཀྱི་སྦྱོར་ལམ། དྲོད་རྩེ་བཟོད་ཆོས་བཞིར། ཤེས་སྒྲིབ་ཀུན་བྱང་གཟུང་རྟོག་མངོན་ལྐོགས་དང༌། རྫས་བརྟགས་
484

བཅུ་དྲུག་
ཐུན།
༄༅། །འཛིན་རྟོག་མངོན་ལྐོག་འཇོམས་པ་ལ་ནུས་པ་མཐུ་ཆེན་ཐོབ། མཐོང་ལམ་མམ་རིག་འཛིན་གྱི་འཕགས་ལམ་དང་པོར། རང་བཞིན་བརྒྱད་ཅུའི་རྒྱུར་གྱུར་པའི།
མངོན་པ་ནས་བཤད་པའི་སྒོམ་སྤང་གྱ་གཅིག མཐོང་སྤང་བརྒྱད། རང་རྒྱུད་པའི་གཞུང་ནས་བཤད་པའི་མཐོང་སྤངས་ཉོན་མོངས་བརྒྱ་དང་བཅུ་གཉིས་མཐོང་སྤང་ཤེེས་སྒྲིབ་
བརྒྱ་དང་བརྒྱད་འཇོམས་པའི་ནུས་མཐུ་ཐོབ་པ་དང༌། ཉོན་སྒྲིབ་ལས་དངོས་སུ་གྲོལ་བ་དང༌། དེ་ཡན་ཆད་ཟུང་འཇུག་གཉིས་ཀྱི་གཉེན་པོ་ཆུང་འབྲིང་ཆེ་གསུམ་གྱིས་ཁམས་
གསུམ་གྱི་བསྒོམ་སྤང་བཞི་བརྒྱ་བཞི་བཅུའི་ཆེ་འབྲིང་ཆུང་གསུམ་སྤངས་བའམ་དག༵་པར་བྱས། རྒྱུན་མཐར་རྡོར་ཏིང་གིས་སྣང་གསུམ་གྱི་འཕོ་བའི་བག་ཆགས་བཅོམ་ནས་དག༵་
པ་སྟེ། ལྡོག་པས་དབྱེ་ན་མང་ཞིག་ཡོད་དོ། །སྦྱངས་འབྲས་ནི། ལམ་ལྔའམ། རིག་འཛིན་བཞིའི་མངོན་རྟོགས་ལམ་གྱུར་དང༌། འབྲས་བུའི་ཡོན་ཏན་གནས་ལུགས་ཀྱི་མཐོང་
བ་ཇེ་བཟང་དུ་སྨིན་པ་སྟེ། ལྟོས་འཇོག་མཐའ་དག་ཡོད་པའོ། །དེ་ཡང་ཤས་ཙམ་བརྗོད་ན། ལས་དང་པོ་པས་རྫོགས་རིམ་སམ་སྣང་མེད་ཀྱི་མོས་པ་དང༌། དངོས་པོ་དང༌།
485
বা

གཏེར་ ནམ་འཇིགས་གསུང༌། གསར།
འོད་གསལ་དང༌། ཟུང་འཇུག་གི་འོད་གསལ་དང༌། མི་སློབ་པའི་ཟུང་འཇུག་གིས་དང༌། སྐུ་བསམ་གྱིས་མི་ཁྱབ་པ་དང༌། མཐར་ཐུག་ཆོས་སྐུའི་ཡེ་ཤེས་སུ་སྨིན་པར་བྱེད་ཅིང༌།
དེ་བཞིན་དུ་སྣང་བཅས་བསྐྱེད་རྫོགས་ཀྱིས་ཀྱང་མོས་པའི་ལྷ་སྐུ། རླུང་སེམས་ཀྱི་འོད་གསལ་གྱི་ཟུང་འཇུག་གཉིས་ཀྱི་སངས་རྒྱས་དུས་གཟུགས་སྐུ་གཉིས་སམ་སྐུ་རྣམ་པ་
ཐམས་ཅད་པའི་སྨིན་བྱེད་དང་མར་འཁོར་བའི་བག་ཆགས་དག་བྱེད་དུ་འགྱུར་རོ། །གཞན་ཡང་དེའི་ནང་ནས་ཀྱང་དངོས་པོ་ལྷན་སྐྱེས་ཙམ་ལའང་མཉམ་རྗེས་ཀྱི་དབེན་པ་
གསུམ་གྱི་འོད་གསལ་དང༌། དཔེའི་འོད་གསལ་ལས་ལྡོག་པ་ཅན་གྱི་བདག་བྱིན་རླབས་ཀྱི་ལྷ་སྐུ་ལའང་དག་བྱ་དང་དག་བྱེད་དག་པ་དང༌། སྨིན་རྫོགས་ཀྱི་རིམ་པ་སྔ་མས་
ཕྱི་མའི་ཉེར་བསྡོག་གི་འགྲོས་ལྟར་དབྱེ་རྒྱུ་ཡོད་པས། གདོང་གཏད་དུ་ཤེས་བྱ་རེ་ལ་སྤར་ཟིན་གྱིས་སྦྱོར་བ་ནི་བྱིས་པའི་ངང་ཚུལ་ཙམ་དུ་ཟད་དོ། །གཉིས་པ་དངོས་དོན་བྱེ་
བྲག་ཏུ་བཤད་པ་ནི། ལྷག་གཏོར་ཐུན་མོང་དུ་མར་འཁོར་བའི་གནས་སྐབས་ན་སྐྱེ་གནས་བཞིར་སྐྱེ་བའི་ལུས་དང༌། ཡུལ་དུ་འཛིན་པ་དང་ལྷ་འདྲེ་རང་རྒྱུད་པར་བཟུང་ནས་
486

བཅུ་བདུན་
ཐུན།
༄༅། །ཕན་གནོད་ཀྱི་བྱེད་པོར་འཛིན་པའི་བག་ཆགས་ཀྱི་གཉེན་པོར། མཆོད་བསྟོད་ཀྱི་རྒྱུད་ལས། ངོ་བོ་རང་རིག་བྱང་ཆུབ་སེམས། །མ་སྐྱེས་དབྱིངས་ལས་གཡོ་བ་མེད། །
འཇིག་རྟེན་གནས་དང་མཐུན་འཇུག་སྟེ། །མཆོད་དང་བསྟོད་པས་མཉེས་འགྱུར་བས། །འཇིག་རྟེན་མཆོད་བསྟོད་ཅེས་སུ་གྲགས། །ཅེས་དེ་དང་མཐུན་པའི་ཡེ་ཤེས་ཀྱི་རང་
རྩལ་ཅིར་ཡང་སྣང་བ་ཉིད། སྲུང་མའི་ཚུལ་དུ་བཅོས་ནས་བསྒོམས་ཤིང་མཆོད་བསྐང་བྱེད་པའི་ཐབས་ཀྱི་ལམ་བསྟན་པས། གནས་སྐབས་སུ་ཚོགས་གཏོར་ཆག་པའི་ཉེས་
ལྟུང་སོགས་འབྱུང་བར་སེམས་པའི་རྟོག་སྒྲིབ་དག་པར་འདོད་པ་ཕྱི་ལྟར་གྱི་དང༌། ནང་ལྟར་མཆོད་པས་རྩྭ་རླུང་ཐིག་ལེ་ཡང་ཕྲན་དང་བཅས་པའི་བག་ཆགས་དག༵་པ་དང༌།
གསང་བ་ལྟར་གྱིས་རྟོག་ཚོགས་ལྷག་མ་ཡེ་ཤེས་ཀྱི་རང་བཞིན་དུ་དག་པ་ཡིན་ནོ། །ཡང་ཡར་སངས་རྒྱས་པའི་གནས་སྐབས་སུ་སྐུ་རྣམ་པ་ཐམས་ཅད་པས་གང་ལ་གང་འདུལ་
དུ་སྣང་བའི་འབྲས་བུ་གཞི་ལ་རྫོགས། བར་ལམ་གྱི་གནས་སྐབས་སུ་རྩའི་དྲི་མ་དག་པ་ལྷ་རུ་སྦྱངས་བའི་རྡོ་རྗེའི་ལུས་ལ་གནད་དུ་བསྣུན་པས་རྫོགས་རིམ་ཐམས་ཅད་ཀྱི་སྨིན་
487
বা

གཏེར་ ནམ་འཇིགས་གསུང༌། གསར།
བྱེད་དུ་འགྲོའོ། །ཡང་བརྟན་མའི་སྐབས་སུ། མར་འཁོར་བའི་གནས་སྐབས་ཀྱི་རྟེན་འབྲེལ་བཅུ་གཉིས་དང༌། ལོ་ཟླ་ཞག་དུས་ཀྱི་སྦྱོར་བ་བཅུ་གཉིས་ཀྱི་བག་ཆགས་དག་པར་
བྱེད༑ ཡར་སངས་རྒྱས་ཀྱི་གནས་སྐབས་སུ་བདེན་དོན་བཅུ་གཉིས་ཀྱི་ཕྲིན་ལས་འགོགས་པ་མེད་པར་ལྷུན་གྱིས་གྲུབ་ཅིང༌། མཛད་པ་བཅུ་གཉིས་རྒྱུན་མི་འཆད་པའི་འབྲས་
བུ་གཞི་ལ་རྫོགས། བར་ལམ་དུས་སུ་དམར་ཆ་འབབ་པའི་ཆ་ལས་དགའ་བ་བཅུ་གཉིས་ཀྱི་འབར་འཛག་སྦྱོར་ཞིང༌། རྟེན་འབྲེལ་དང་དུས་སྦྱོར་བཅུ་གཉིས་ཀྱི་རྩ་འཁོར་ལོ་
དྲུག་དང༌། འཁོར་མཚམས་དྲུག་གམ། ལྟེ་བའི་ཁྱིམ་བཅུ་གཉིས་ཀྱི་རྩ་རླུང་ཐིག་ལེ་ལས་སུ་རུང་བ་དང༌། འབྱོངས་བ་དང༌། རྩ་མདུད་གྲོལ་ཞིང༌། གཙུག་ཏོར་ཡེ་ཤེས་ཀྱི་འཁོར་
ལོར་བརྟན་པས་《ས་དཔྱད།》བཅུ་གཉིས་དང་མཐར་འབྲས་བླ་མེད་རྡོ་རྗེ་འཛིན་པའི་གོ་འཕང་གི་དངོས་སྐལ་སོ་སོའི་མངོན་པར་རྟོགས་པ་མཐའ་དག་འཆར་བའི་བར་གྱི་སྨིན་
བྱེད་དུ་འགྲོའོ། །གསུམ་པ་སྦྱོར་ཚུལ་འགལ་མེད་དུ་དྲིལ་བ་ནི། ཇི་སྐད་དུ་པདྨའི་དགོངས་པ། བུམ་དབང་གི་ལམ་ཁྱེར་སྐུ་རྡོ་རྗེ་བསྐྱེད་པའི་རིམ་པས་ཐ་མལ་གྱི་སྣང་ཞེན་
བས་སུ། མར་འཁོར་བུའི་གནས་སྐབས་ཀྱི་རྟེན་འབྲེལ་བཅུ་གཉིས་དང་། ལོ་ཟླ་ཞག་དུ
488

৩৩। །དག༵་ནས་ལུས་ལྷ་སྐུར་གྲོལ་བ་དང༌། གསང་ཤེར་གྱི་ལམ་བདག་བྱིན་གྱིས་བརླབས་པ་དང༌། གཞན་ལུས་ཕོ་ཉའི་ལམ་ལ་བརྟེན་པའི་རྫོགས་པའི་རིམ་པས་རྩ་
རླུང་ཐིག་ལེའི་ཁམས་རྣམས་དབུ་མར་དག་ནས་ངག་གསུང་རྡོ་རྗེར་རྫོགས་པ་དང། བཞི་པའི་ལམ་རྫོགས་པ་ཆེན་པོ་ཀ་དག་ཁྲེགས་ཆོད་དང༌། ལྷུན་གྲུབ་ཐོད་རྒལ་གཉིས་
》ལ་བརྟེན་ནས་ཡིད་ཡེ་ཤེས་ཆེན་པོར་སྨིན་ནས་སྤངས་ཐོབ་དང་བྲལ་བའི་འབྲས་བུ་གཞི་ལ་རྫོགས་ཏེ། ཞེས་སོགས་གསུངས་ལ་དེས་ན་སྙིང་ཐིག་ལས། སྣང་ཞེན་ལྷ་སྐུའི་ཕྱག་
རྒྱར་རྫོགས་ནས་སྨིན་གྱི་བར་སོགས་ལྟོས་འཇོག་བསྙེན་བསྒྲུབ་ཡན་ལག་བཞི་ལྟར་སྣ་ཚོགས་ཀྱང་མི་འགལ་ལོ། །རྒྱུ་མཚན་ནི། སྣང་གྲགས་རིག་གསུམ་གྱི་རེ་རེ་ལའང་། དག་
རྫོགས་སྨིན་གསུམ་ཆ་ཚང་བ་རེ་ཡོད་པའི་ཕྱིར་རོ། །བཞི་པ་དགོངས་ཀློང་གི་མཇུག་བསྡུ་བ་ནི། མདོར་ན་མཐོང་བསྒོམ་མཐར་ལམ་གྱི་སྤངས་བྱའི་དྲི་མ་མཐའ་དག་རིམ་གྱིས་
སྤངས་ནས་དག༵་པའམ་བྲལ་བར་བྱེད་ཅིང༌། དེའི་ལམ་འོག་མའི་གོང་མ་དང་མཐར་ཐུག་ཡོན་ཏན་དྲུག་ཅུ་རྩ་བཞིར་བྲལ་དག་གིས་འབྲས་བུར་སྨིན་པ་དང༌། སྤྲུལ་སྐུའི་ཕྲིན་
ཐུན།
489
বা

གཏེར་ ནམ་འཇིགས་གསུང་༌། གསར།
ལས་ཀྱིས་སེམས་ཅན་སྨིན་པ་དང༌། འདུས་མ་བྱས་པའི་ཡོན་ཏན་དེ་དག་ཀྱང་རྒྱུ་རྐྱེན་གྱིས་བསྐྱེད་པ་མ་ཡིན་པར། ཡེ་ནས་གཞི་ལ་རྫོགས་པ་ཉིད་དང་མངོན་དུ་འགྱུར་པའི་
བྱ་བ་དཀྱིལ་འཁོར་དང༌། ལས་རྒྱལ་མཆོག སྲོག་རྩོལ། དཔྱིད་ཐིག་སོགས་རྣལ་འབྱོར་ལམ་གྱི་ཚོགས་གཉིས་རྫོགས་པ་ཉིད་ཀྱིས་ནའང༌། གོ་བ་བླང་དུ་ཡོད་པའོ། །རྒྱུད་
སྡེ་རྒྱ་མཚོའི་དགོངས་ཀློང་ཀུན་གསལ་ཁྱོན། །ཉམ་ཆུང་མེ་ཁྱེར་འོད་ཀྱིས་ཁྱབ་མིན་ཀྱང༌། །ཅུང་ཟད་སྣང་འདི་བླ་མའི་དྲིན་ཡིན་ཏེ། །མཁས་གྲུབ་མཆོག་གིས་ཐུགས་ཁྲེལ་
མེད་པར་ཞུ། ཅེས་པ་འདི་ཡང་རྡོ་རྗེའི་རིག་པ་འཛིན་པ་མཉྫུ་གྷོ་ཥ་རསྨིའི་བཀའ་མ་ལྡོག་པར་དུས་མཐའི་སྔགས་འཆལ་ག་ག་ཨ་བྷྱ་ཡིས་སུག་རིས་སུ་བགྱིས་པའོ། །དགེའོ། །དགེའོ། །དགེའོ། །བཀྲ་ཤིས། ཞེས་གྲོང་སྔགས་རྒན་བུ་ག་ག་ཨ་བྷྱའི་
বখা
490

H
གཅིག་བྱོན།
གཟུངས།